กู้ภาพ
โดย...ทีมข่าวการเงินโพสต์ทูเดย์
24 พ.ย. 2559

โดย...ทีมข่าวการเงินโพสต์ทูเดย์
กลายเป็นเรื่องใหญ่โตเมื่ออัยการท่านหนึ่งเขียนระบายความคับแค้นใจในการกระทำของบริษัทประกันและธนาคารผ่านเฟซบุ๊ก ว่าถูกโบรกเกอร์หลอกขายประกันทางโทรศัพท์ แถมยังตัดเงินจากบัตรเครดิตไปโดยไม่ได้รับอนุญาต ทำให้ได้รับความเสียหาย
เรื่องนี้แชร์กันไป พูดกันไปก็เสียหายกันไปหมด แม้จะไม่มีการออกชื่อธนาคาร แต่นักสืบออนไลน์ก็ยังติดตามกันใหญ่ว่าใครทำอะไรให้เสียชื่อไปทั้งระบบ
ว่าแล้ว จิตวุฒิ ศศิบุตร นายกสมาคมนายหน้าประกันภัย ก็ออกมากู้สถานการณ์ เพราะกลัวภาพลักษณ์โบรกเกอร์จะหม่นหมอง โดยพยายามตามหาอัยการที่ได้รับความเสียหายเพื่อสอบถามข้อเท็จจริงว่าเป็นอย่างไร ใครเป็นคนล้วงคองูเห่า เอ้ย ท่านอัยการกันแน่ เพื่อที่จะประสานงานแก้ไขปัญหาไม่ให้เกิดกรณีเช่นนี้อีก 
แม้จะพยายามมากขนาดไหน ตอนนี้ก็ไม่มีสัญญาณตอบรับจากท่านอัยการขอรับ